Contingut
Índex 🔎︎

# Col·locació d'objectes

Un objecte, com ara una imatge, es posiciona dins d'un document mitjançant àncores adjuntades a altres elements.

Una àncora determina el punt de referència d'un objecte. El punt de referència podria ser la pàgina o el marc on hi ha l'objecte, un paràgraf o fins i tot un caràcter. Una imatge sempre té una àncora i, per tant, un punt de referència.

Una àncora es mou amb l'element al qual està adjuntada mentre s'edita el document. Un objecte conserva la seva posició en relació amb el punt de referència determinat per la seva àncora, de manera que, sempre que el punt de referència es mou o canvia, l'objecte es mou en relació amb ell.

Hi ha disponibles les opcions d'ancoratge següents:

Ancoratge | Efecte
Com a caràcter | Ancora l'objecte seleccionat com a caràcter en el text actual. Si l'alçada de l'objecte seleccionat és més gran que la mida actual del tipus de lletra, l'alçada de la línia que conté l'objecte s'incrementa. Per a centrar una imatge en una pàgina HTML, inseriu la imatge, ancoreu-la «com a caràcter» i centreu el paràgraf.

Al caràcter

Ancora l'objecte seleccionat al paràgraf que conté el caràcter a què s'ha adjuntat l'àncora. El punt de referència de l'objecte és l'inici del paràgraf que conté el caràcter.

Per exemple, si dividiu el paràgraf en algun punt abans de l'àncora, el punt de referència es mou al començament del paràgraf nou i l'objecte es mou en relació amb aquest punt. Si ajunteu el paràgraf amb el paràgraf anterior, el punt de referència es mou al començament del paràgraf combinat i l'objecte es mou a una posició en relació amb aquest.

Al paràgraf | Ancora l'objecte seleccionat al paràgraf actual.
A la pàgina | Ancora l'objecte seleccionat a la pàgina actual.
Al marc | Ancora l'element seleccionat al marc que l'envolta.

Quan inseriu un objecte, un gràfic o un marc, apareix una icona d'àncora al lloc on l'objecte està ancorat. Podeu moure una àncora o, tenint en compte altres restriccions de l'objecte, posicionar un objecte en relació amb el punt de referència de l'àncora arrossegant l'objecte. Per a canviar les opcions d'ancoratge d'un element, feu clic amb el botó dret a l'element, i després trieu una opció del submenú Ancora.

Temes relacionats

Inserció, edició i enllaçament de marcs