Contingut
Índex 🔎︎

# Números de pàgina

Podeu obrir el diàleg Números de pàgina del Constructor d'informes triant Insereix - Números de pàgina.

Premeu Maj+F1 i apunteu amb el ratolí un quadre d'entrada per a visualitzar un text d'ajuda per a aquest quadre.

- Seleccioneu el format per als números de pàgina. Els formats possibles són "Pàgina N" o "Pàgina N de M", en què N correspon al número de la pàgina actual i M al nombre total de pàgines de l'informe.

- Seleccioneu si voleu que els números de pàgina es mostrin a l'àrea Capçalera de pàgina o bé a l'àrea Peu de pàgina.

- Seleccioneu una alineació. Per defecte, els números de pàgina se centren entre els marges esquerre i dret, però també podeu alinear els camps a l'esquerra o a la dreta. A més, també podeu seleccionar Dins si voleu que el número de les pàgines senars s'imprimeixi a l'esquerra i el número de les pàgines parelles s'imprimeixi a la dreta, o bé seleccionar Fora si preferiu l'alineació inversa a la descrita.

Quan feu clic a D'acord s'insereix un camp de dades per als números de pàgina. Si no existeixen les àrees de capçalera o de peu es crearan en aquest moment.

Podeu fer clic al camp de dades i arrossegar-lo fins una altra posició de la mateixa àrea, i també en podeu editar les propietats a la finestra Propietats.