Contingut
Índex 🔎︎

# Insereix les columnes de la base de dades

Insereix tots els camps del registre marcat a la posició del cursor en el document actual. Esta icona només es veu si el document actual és un document de text o un full de càlcul.

Dades a text

Al navegador de la font de dades, seleccioneu el registre que voleu inserir al document i tot seguit feu clic a la icona Dades a text. El registre s'insereix al document, a la posició del cursor, amb els continguts de cada camp individual del registre copiats a una columna de la taula. També podeu seleccionar registres múltiples i transferir-los al document si feu clic a la icona Dades a text . Cada registre individual s'escriu en una fila nova.

Al navegador de la font de dades, seleccioneu els registres que voleu inserir al document i tot seguit feu clic a la icona Dades a text o arrossegueu i deixeu anar les dades del navegador de la font de dades al document. Esta acció obrirà el diàleg Insereix les columnes de la base de dades. Seleccioneu si les dades s'han d'inserir com a taula, com a camps o com a text.

Les preferències que definiu al diàleg Insereix les columnes de la base de dades es guarden i s'activen la propera vegada que es cridi el diàleg. Este procés per guardar és independent de la base de dades i pot registrar les preferències per a un màxim de 5 bases de dades.

Si s'insereixen dades al document com a una taula, les propietats de la taula no es guarden juntament amb la taula al document. Si seleccioneu la funció Formatació automàtica per formatar la taula, el LibreOffice anotarà el nom de la plantilla de format. Esta plantilla s'utilitzarà automàticament si inseriu novament dades com una taula, llevat que les preferències hagen canviat.