Contingut
Índex 🔎︎

# Insereix un full

Defineix les opcions que s'utilitzaran per inserir un full nou. Podeu crear un full nou o inserir un full existent des d'un fitxer.

Per accedir a esta orde...

Trieu Full ▸ Insereix un full.

## Posició

Indica on s'ha d'inserir el full nou en el document.

### Abans del full actual

Insereix un full nou directament abans del full actual.

### Després del full actual

Insereix un full nou directament després del full actual.

## Full

Indica si s'ha d'inserir un full nou o un full que ja existeix en el document.

## Full nou

Crea un full nou. Introduïu un nom de full en el camp Nom. Els caràcters permesos són els següents: lletres, nombres, espais i la ratlla baixa.

### Nombre de fulls

Indica el nombre de fulls que es crearan.

### Nom

Indica el nom del full nou.

Canvi de nom dels fulls

## Des d'un fitxer

Insereix un full des d'un fitxer existent en el document actual.

### Navega

Obri un diàleg per seleccionar un fitxer.

### Fulls disponibles

Si heu seleccionat un fitxer mitjançant el botó Navega, els fulls que conté es mostraran en el quadre de llista. El camí del fitxer es mostrarà a sota d'este quadre. Seleccioneu el full que s'ha d'inserir del quadre de llista.

### Enllaç

Seleccioneu esta opció per inserir el full com a enllaç en lloc d'inserir-lo com a còpia. Es poden actualitzar els enllaços perquè mostren els continguts actuals.