Contingut
Índex 🔎︎

# Càrrega de llistes de colors, degradats i ombreigs

Podeu utilitzar llistes per a organitzar patrons de colors, degradats o ombreigs. El LibreOffice proporciona diverses llistes que podeu carregar i utilitzar al document. Si voleu, podeu afegir o suprimir elements d'una llista o, fins i tot, crear llistes personalitzades.

### Per a carregar una llista de colors:

1. Trieu Format ▸ Àrea i feu clic a la pestanya Colors.

2. Feu clic al botó Carrega la llista de colors.

3. Cerqueu la llista de colors que voleu carregar i feu clic a Obre. Els fitxers de llista de colors tenen el format [nomdelfitxer].soc.

Per a desar una llista de colors, feu clic al botó Desa la llista de colors, introduïu un nom de fitxer i feu clic a Desa.

La llista de colors HLC de freieFarbe es basa en el model CIELAB i està optimitzada per a la impressió professional en CMYK. Els colors de les llistes de compatibilitat i HTML estan optimitzats per a monitors amb resolució de 256 colors. Les paletes «LibreOffice» i «Material» contenen els colors oficials del LibreOffice i Material Design, respectivament. La paleta tonal.soc forneix un joc de colors organitzats per contrast de luminància que funcionen en diferents dispositius de maquinari.

### Per a carregar una llista de degradats:

1. Trieu Format ▸ Àrea i feu clic a la pestanya Degradats.

2. Feu clic al botó Carrega la llista de degradats.

3. Cerqueu la llista de degradats que voleu carregar i feu clic a Obre. Els fitxers de llista de degradats tenen el format [nomdelfitxer].sog.

Per a desar una llista de degradats, feu clic al botó Desa la llista de degradats, introduïu un nom de fitxer i feu clic a Desa.

### Per a carregar una llista d'ombreigs:

1. Trieu Format ▸ Àrea i feu clic a la pestanya Ombreig.

2. Feu clic al botó Carrega la llista d'ombreigs.

3. Cerqueu la llista d'ombreigs que voleu carregar i feu clic a Obre. Els fitxers de llista d'ombreigs tenen el format [nomdelfitxer].soh.

Per a desar una llista d'ombreigs, feu clic al botó Desa la llista d'ombreigs, introduïu un nom de fitxer i feu clic a Desa.

Temes relacionats

Format ▸ Àrea

Càrrega d'estils de línia i de fletxa